SCN เซ็นสัญญาซื้อขาย LNG จาก PTT
SCN เซ็นสัญญาซื้อขาย LNG จาก PTT
24 ก.พ. 2563

ดร.ฤทธี กิจพิพิธ ประธานเจ้าหน้าที่บริหาร บริษัท สแกน อินเตอร์ จำกัด (มหาชน) หรือ SCN และ นายเชิดชัย บุญชูช่วย ผู้ช่วยกรรมการผู้จัดการใหญ่จัดหาและตลาดก๊าซธรรมชาติ บริษัท ปตท. จํากัด (มหาชน) หรือ PTT ร่วมลงนามในสัญญาซื้อขายแอลเอ็นจี กับ บริษัท สแกน อินเตอร์ จำกัด (มหาชน) หรือ SCN โดยสามารถจัดจำหน่ายก๊าซธรรมชาติเหลว หรือ แอลเอ็นจี ให้กับโรงงานอุตสาหกรรมนอกแนวท่อก๊าซธรรมชาติ เมื่อช่วงเช้าของวันที่ 20 กุมภาพันธ์ 2563
ทั้งนี้แอลเอ็นจียังช่วยส่งเสริมให้กลุ่มธุรกิจก๊าซธรรมชาติสำหรับภาคอุตสาหกรรม ได้ขยายฐานลูกค้าให้ใหญ่ขึ้น และยังตอบสนองความต้องการของภาคอุตสาหกรรมที่รออยู่เป็นจำนวนมาก แอลเอ็นจีเป็นเชื้อเพลิงในภาคการผลิตที่เป็นเชื้อเพลิงที่เผาไหม้สมบูรณ์ และสะอาด ซึ่งมีผลกระทบโดยตรงกับการลดปริมาณ PM 2.5 อย่างมีนัยสำคัญให้กับประเทศ และยังคงให้ค่าความร้อนสูงกว่าเชื้อเพลิงชนิดอื่นซึ่งมีความคุ้มค่ามากกว่าทั้งด้านความประหยัดและสิ่งแวดล้อม